Negesk, žiburėli
Lyg mirusios jūros aplinkui...
Kuo alpstančią širdį paguost?
Iš nuovargio keliai sulinko
Oriolo pusnynų snieguos.

Įsmigusios akys į tolį...
Tarytum šviesus žiburys
Mirksėdamas šaukia namolio...
Ir šautuvą spaudžia karys.

Koks tolimas varganas kelias
Tėvyne, sugrįžti tavęsp!
Žėruoki, mirksėki, ugnele,
Negesk, žiburėli, negesk!

Maskva, 1943.XII.28.

Nėris Salomėja
Eilėraščiai